หยุดยาคุมตั้งแต่วันที่ 17 เมษาค่ะ ประจำเดือนมาล่าสุด 22 เมษา มีเพศสัมพันธ์ช่วงกลางเดือนพฤษภาค่ะ (ป้องกัน) จนตอนนี้ประจำเดือนยังไม่มาเลยค่ะ มีตกขาวเล็กน้อยเมื่อวาน ตรวจเมื่อสองวันก่อนก็ขีดเดียวค่ะ ทำยังไงดีคะ ปล.โดยปกติหากไม่ทานยาคุมรอบเดือนอยู่ประมาณ 33-35วันค่ะ
สวัสดีค่ะ การที่ประจำเดือนไม่มา อาจเกิดจาก1. การทำงานของรังไข่และการตกไข่ยังไม่กลับมาเป็นปกติ ซึ่งโดยปกติ การตกไข่จะกลับมาภายใน 2-3 สัปดาห์หลังจาหยุดยาคุมกำเนิด และจะมีประจำเดือนภายใน 4-5 สัปดาห์นับจากประจำเดือนสุดท้ายที่เกิดจาการหยุดยาคุม แต่บางรายอาจช้ากว่านี้ก็ได้2. การตั้งครรภ์ แม้จะใช้ถุงยางอนามัยป้องกัน แต่ก็มีโอกาสตั้งครรภ์ได้ 2%-18% อย่างไรก็ตาม หากได้ตรวจหาการตั้งครรภ์แล้วพบขึ้นเพียง 1 ขีด ก็แสดงว่าไม่น่ามีการตั้งครรภ์เกิดขึ้นค่ะ3. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วดังนั้น แนะนำให้รอประจำเดือนไปอีกซักระยะค่ะ ประจำเดือนน่าจะมาในที่สุดค่ะ